പ്രധാനമന്ത്രി കിസാന് സമ്മാന് പദ്ധതി ഗുണഭോക്താക്കളില് നിന്ന് നിര്ബന്ധിത പിരിവ്, കാര്ഷിക മാസികയുടെ വരിസംഖ്യയായി നൂറു രൂപ എല്ലാവരും കൈയ്യില് കരുതണം ചെട്ടികുളങ്ങര: പ്രധാനമന്ത്രി കിസാന് സമ്മാന പദ്ധതി ഗുണഭോക്താക്കളില് നിന്നും ചെട്ടികുളങ്ങര കൃഷി ഭവനില് നിര്ബന്ധിത പണപ്പിരിവ് നടത്തുന്നു. ആധാര്, തിരിച്ചറിയല് രേഖ തുടങ്ങിയവയുടെ പരിശോധനയ്ക്കായി പ്രായാധിക്യമുള്ളവര് ഉള്പ്പടെ നേരിട്ട് കൃഷിഭവനില് എത്തണമെന്ന കര്ശന നിര്ദ്ദേശവും വിവാദത്തിനും പ്രതിഷേധത്തിനും കാരണമായി. കൊവിഡ് സ്ഥിരീകരണനിരക്ക് സംസ്ഥാന ശരാശരിയേക്കള് ഉയര്ന്ന് 20 ശതമാനത്തിലെത്തി നില്ക്കുന്ന പഞ്ചായത്തിലാണ് കൊവിഡ് മാനദണ്ഡങ്ങള് കാറ്റില്പ്പറത്തി ജനങ്ങള് കൂട്ടം കൂടുവാന് കൃഷിവകുപ്പ് ഉദ്യോഗസ്ഥര് നിര്ബന്ധിക്കുന്നത്. ചെട്ടിക്കുളങ്ങര പഞ്ചായത്തിലെ ഓരോ വാര്ഡിലെ കിസാന് സമ്മാന് പദ്ധതി ഗുണഭോക്താക്കളും നിശ്ചിത ദിവസങ്ങളില് ആധാറും അനുബന്ധ രേഖകളുമായി കൃഷിഭവനിലെത്തണമെന്നും കാര്ഷിക മാസികയുടെ വരിസംഖ്യയായി നൂറു രൂപ എല്ലാവരും കൈയ്യില് കരുതണമെന്നും കാണിച്ചുള്ള കൃഷി ഓഫീസറുടെ ഉത്തരവ് വാട്സ് ആപ്പ് സന്ദേശമായിട്ടാണ് ഏതാനും ദിവസങ്ങളായി കര്ഷകര്ക്ക് ലഭിച്ചുകൊണ്ടിരിക്കുന്നത്. രേഖകളുടെ പരിശോധനയ്ക്കായി നിശ്ചയിച്ച ദിവസം എത്തിയില്ലെങ്കില് അടുത്ത വര്ഷം മുതല് ആനുകൂല്യം നഷ്ടമാകുമെന്നും അറിയിപ്പില് പറയുന്നു. ഇതേ തുടര്ന്ന് കര്ഷകര് കൃഷിഭവനില് കൂട്ടമായി എത്തുവാന് നിര്ബന്ധിതരായി. നിശ്ചിതദിവസം പരിശോധനയ്ക്ക് എത്താത്തവരെ അനര്ഹരുടെ പട്ടികയിലേക്ക് മാറ്റുമെന്ന ഭീഷണിയും സന്ദേശത്തിലുണ്ട്. 201718 മുതല് 202122 വരെ കരമടച്ച രസീതുള്പ്പടെയുള്ള രേഖകള് ഹാജരാക്കുവാന് നിര്ദേശിക്കുന്നതും ജനങ്ങളെ ബുദ്ധിമുട്ടിച്ചു. ഇതിനിടെ അതിരാവിലെ എത്തിയ 50 പേര്ക്ക് മാത്രം ടോക്കണ് നല്കുകയും ബാക്കിയുള്ളവരുടെ പരിശോധന ഒഴിവാക്കുവാന് ശ്രമിക്കുകയും ചെയ്തത് കൃഷിഭവനു മുന്നില് ബഹളത്തിനിടയാക്കി. കേന്ദ്രസര്ക്കാരിന്റെ ജനക്ഷേമ പദ്ധതിയായ കിസാന് സമ്മാന് പദ്ധതിയെക്കുറിച്ച് പൊതുജനങ്ങളില് അവമതിപ്പ് ഉണ്ടാക്കാനുള്ള ശ്രമത്തിന്റെ ഭാഗമാണിതെന്നും ആക്ഷേപം ഉയര്ന്നിട്ടുണ്ട്. ഇതിന്റെ പേരിലുള്ള പണപ്പിരിവിന്റെ പിന്നിലും ഗൂഢലക്ഷ്യങ്ങളാണുള്ളത്.